
PRAEFA  TIO. 


Optime  jam  a proavis  in  academiis  nostris 
institutem  est,  quod  et  liodie  sequimur,  ut  si 
quis  litterarum  studiosus,  examinibus  tentatus, 
capescendo  doctoris  gradu  dignus  habeatur,  is 
insuper  edat  specimen  quoddam  ingenii  sui, 
quo  probet,  bene  recteque  se  accepisse  prae- 
cepta illustrissimorum  in  litteris  virorum  qui- 
bus, si  quid  unquam  in  arte  potest,  debet  om- 
nia, demonstretque  non  immeritum  se  acceptu- 
rum illam  in  se  conferendam  dignitatem.  Quo 
specimine  ergo,  quod  dissertatione  inaugurali, 
quam  dicimus,  assequi  studeamus,  nil  aliud 
probare  debemus,  possumus  tirones,  ac  non 
sterili  prorsus  a praeceptoribus  esse  semina 
mandata  agro.  Itaque  ne  opus  quidem,  ut  alii 

libri  conscripti,  dicenda  videtur  dissertatio  in- 
auguralis,  quae  non  ad  communicanda  sua  aliis, 
non  ad  edocendos  alios,  quae  jussa  in  lucem 
soleat  abire.  Et  ipsa  continere  non  potest, 
proferre  non  debet  nova;  non  potest  esse  non 
exigua,  potest  tamen  probanda,  pro  fine  ad 
quem  est  conscripta.  Major  digniorve  esse 
saepius  a rebus,  tempore,  viribus  vetatur.  — 
Lectores  cum  non  postulet,  non  eget  proprie 
praefatione.  Tamen  liaec  sint  dicta,  si  unquam 
legantur.  Hac  ergo  ratione,  Lectores  benevoli, 
si  nnquam  estis,  accipite  pagellas,  neve  non 
indulgete  auctori.  — 


PRO  0E3IJUM. 


Homo  cum  adeptus  sit  eam  mentis  culturam, 
ut,  se  ipso  a rebus  externis  secreto,  in  con- 
templandis rebus  externis  se  ipsum  bis  conte- 
rat, mente  humana  se  insignem  esse  facile 
invenit,  tum  vero  tanquam  corpus  in  rerum  na- 
tura positum  semet  respiciens,  lugere  eum  non 
potest,  multa  etiam  in  rerum  natura  osse  cor- 
pora, quae  rebus  (facultatibus)  quibusdam  ma- 
xime insignibus,  homini  similia  sint,  multa  au- 
tem esse  qnae  nulla  ratione,  quam  ea,  quod 
corpora  sunt,  sibimet  ipsi  conferantur,  itaque 
inveniri  in  rerum  natura  corpora  alia,  quae 
corpori  humano  sint  homogenea,  alia  quae 
heterogenea.  Inter  corpora  sibi  homogenea 
deinde  eam  invenit  differentiam,  ut  alia  magis, 
alia  minus  i.  e.  alia  pluribus  alia  paucis  sibi 
ipsi  conferantur  rebus.  Quibus  perspectis  jam 

antiquitus  constituerunt,  duo  in  rerum  natura  esse 
regna,  organicorum  et  anorganicorum.  Quorum 
corpora  organica,  proprietatibus  eorum  perspec- 
tis, denuo  respicientes  diversitatem,  in  plantas  ite- 
rum dividerunt  viri  docti  et  animalia.  Quae  regna, 
ut  recte  distinguantur,  cum  hominis  maxime  in- 
terest,  jam  ab  Aristotelis  temporibus  naturae 
perscrutatores  summopere  studuerunt.  Quare 
in  inveniendis,  perspiciendis  et  stabiliendis  ve- 
ris regnorum  illorum  differentiis  assidue  insis- 
tebant: ut  signis  essentialibus,  secundum  veram 
rerum  naturam,  corpora  oiganica  et  anorganica 
recte  distinguerentur.  Sed  quamquam  sensim 
sensimque  in  rerum  natura  cognoscenda  mul- 
tum profecimus,  tamen  nondum  ex  omni  parte 
explanata  videtur  res:  Multae  de  liac  re  ex- 

ortae sunt  disputationes.  Primum  allatae  sunt 
inter  organica  et  anorganica,  inter  animalia  et 
plantas  differentiae,  quae  minime  sibi  constant. 
Proferebant  deinde  definitiones,  quae  rem  non 
definiunt.  Tum  latiori  sensu  et  definitione  or- 
ganismi naturam  comprehendebant,  ut  organis- 
mum dicerent  ea,  quibus,  tanquam  supra  orga- 
nismum positis,  organica  sunt  submittenda.  Pug- 
natum denique  nonnumquam  est  contra  vera 

signa  et  characteres  essentiales  a viris  rerum 
naturalium  peritis  prolatos,  quibus  summam  rei 
lucem  attulerunt,  exemplis  minime  aptis,  argu- 
mentis nequaquam  idoneis.  Itaque,  quamvis  diffe- 
rentiam ipsam  organicorum etanorganicorum nemo 
sit,  qui  dubitet  et  quin  in  rerum  natura  corpus 
organicum  et  anorganicum  sibi  obvium  facilius 
difficilius  distinguat,  tamen  negare  non  possumus, 
doctrinam  illam  adhuc  ex  parte  claudicantem 
inveniri;  nos  autem  ipsos  veram  organismi  na- 
turam, qua  res  est  difficultate,  nondum  scien- 
tia comprehendisse.  Cum  vero  tum  praecipue 
in  rebus  inquirendis  est  subsistendum,  cum 
adhuc  sub  judice  lis  est,  cumque  res  nostra  ro- 
rum naturae  sludioso  magni  est  momenti,  dis- 
quisitionibusque maxime  digna,  hic  pro  viribus 
imbecillibus,  pro  temporis  angustiis,  pauca  de 
ea  faciamus  verba. 


De  Organismo. 

Ubique  ista  via  triohotoma  manifesta  est,  sed  faeilleme  a recto  tramite 
abducit,  nisi  experientiam  sequaris.  — 

Liuk.  Elem.  philos.  botan. 


s.  I. 

INaturam  dicimus  aut  complexum  rerum  omnium 
in  universo  positarum,  sensibus  nostris  admo- 
tum, aut  rebus  illis  communia,  leges,  quas  rebus 
inesse  intelligimus,  aut  principium  rerum  om- 
nium, ex  quo  omnia  emanent,  causam  causarum, 
quam  ratione  assequi  studemus.  Hoc  tripartito 
modo  naturam  comprehendimus.  Cognitio  autem 
vera  omnis  fit  tribus  illis  factoribus,  sensu,  intel- 
lectu, ratione,  simul  adbibitis.  Sensus  enim,  in- 
tellectus et  ratio  vires  sunt  tres,  facultatem  cognos- 
cendi, (quae  una  est  ex  tribus  illis  animi  facultatibus 
Erkcnnlniss  — Gcfiihls  — Begehrungsvermogen) 
constituentes.  Cognitio  et  ipsa  tbesi  anlithcsi  et 

synthesi  formatur  Hoc  conjuncto  modo,  tribus 
illis  cognoscendi  instrumentis  simul  abhibitis,  na- 
tura est  comprehendenda.  Corpus  enim  naturale 
aut  per  se  considerandum  est,  aut  ralative,  seu 
ralatione  ad  alia  corpora  aut  respective  seu  respectu 
ad  lotum.  Naturae  studiosus,  quem  physicum 
hodie  dicimus,  corpora  naturalia  nonnisi  per  se, 
historiae  naturali,  sic  dictae,  deditus  etiam  relative 
contemplatur,  philosophus  respectu  ad  totum  respi- 
cit. Hic  et  illi  naturae  operam  dare  possunt  sin 
guli,  studendo  adjuvare  se  debent  conjuncti.  Hi- 
storiae naturalis  perito  et  physico  non  melaphysico 
modo  naturae  est  vacandum. 

Ph  ysicus  in  corporum  mutationum  in  venien- 
das causas  atque  leges  inquirit.  Ille  corpora  natu- 
ralia discernere,  describere  (Natnrbeschreibung) 
distribuere  solet,  systema  naturae  exponit,  regnis, 
classibus,  ordinibus,  generibus,  speciebas  constitutis, 
sensu  observans,  intellectu  experiens,  ratione  con- 
nectans. 

Corpora  naturalia  distinguimus  secumdum 
proprietates  et  internas  et  externas.  Quae  proprie- 
tates aut  communes  sunt  aut  propriae.  Quibus 
ex  propriis,  quae  corpori  prae  ceteris  sunt,  diffe- 
rentiae oriuntur  corporum  naturalium.  Ex  notis, 
signis,  corporum  diffenentias  indicantibus  characterem 
formamus  corporum.  Ad  corpora  recte  diagnoscen- 
da  atque  distribuenda,  ut  signa  vera,  characteres 

essentiales  sint,  neccsse  est,  ut  diagnosis  vera  sit, 
distributio  recta.  Quare  recte  observemus  neccesse 
est,  ut  observatio  sit  recta,  recte  judicemus,  ut 
experientia  oriatur  vera,  recte  ratiocineinur,  ut 
systematis  ratio  sit  vera,  naturae  ipsi  conveniens. 

§•  II- 

Pb  ysices  suudium,  cum  incunabula  prosequi- 
mur, remotissimis  temporibus  apud  Graecos,  an- 
tea autem  inprimis  apud  eos,  a quibus  mutuati 
sunt  Graeci,  populos  vetustissimos,  Hindoslanos, 
Chaldaeos,  Aegyptios  obscurius  minusve  rectum 
fieri  accepimus.  Non  inquisita  rerum  natura 
ipsa,  de  rerum  natura  disputabant.  Itaque  non 
experientia  freti,  mystice  magis,  allegorice,  sym- 
bolice, omnio  nbscurius  de  rebus  loquentes,  quam- 
quam [laracpvwtxr  /neru  7 i)v  cpuif/xfa  existere  debet, 
tamen  physice  carentes  metaphysico  solo  modo 
rerum  naturam  inquirere  insistebant,  ita  ut,  etsi 
vetustissimos  illos  populos  de  philosophia  non 
plane  fuisse  immeritos,  philosophia  novissima  de- 
monstravit, tamen  negari  non  possit,  de  rerum 
natura  disserentes,  ut  qui  phantasiis  inhaerentes, 
nonnunquam  somniasse  magis  quam  esse  philoso- 
phatos. — Ex  Graecis  physicis  (latiore,  veterum, 
sensu  bos  dicimus) , cum  scholas  deinceps  consti- 
tuissent physiologorum  (ionicam)  ethicorum,  dialec- 
ticorum, postquam  Anaximander  rr\v  uqx^v  prae- 

copi t iivu  70  uituiQov  ( 70  (xcttof-iuTov^.)  rerum  omnium 
differentiam,  atque  omnes  differentias  in  se  con- 
jungens, indifferentiam  veram,  Heraclitus  autem 
obscurior  Ttuvrcx  qtsi  dixit,  Anaxagoras  autem  primus 
7ov  voov  a 7M  cf eo /n(X7 1 distinxit,  postquam  Diogenes 
vero  exsurgens  contra  Eleaticum  pbilosoplium,  mo- 
tum negantem,  xul  S7i  xivricriq  contendit,  Aristote- 
les summus  exstitit,  qui,  cum  contra  Platonem, 
quem  audiverat,  rationem  per  se  posse  intclligere 
dicentem,  nibil  esse  in  intellectu,  quod  non 
prius  fuisset  in  sensu  affirmaverit,  quamvis 
principio  in  dissertationibus,  ut  saepius  fit,  non 
constaret,  novam  attulit  rerum  naturalium  studio 
atque  meliorem  diem. 

Primus  Aristoteles,  apud  quem  primum  vox 
organismi  occurrit,  (quae  est  rei  aptissima,  nun- 
quam mutanda),  corpora  naturalia  ita  distinxit,  ut 
organica  dixerit  ea,  quae  partibus  a reliquis  distinc- 
tis, propriaque  funtione  insignibus  gaudeant,  anor- 
ganica,  quae  iis  partibus,  quae  organa  dicebat,  ad 
finem  quendam  spectantibus  non  sint  praedita.  — 
Attamen  adhuc,  ut  antea  ita  postea,  in  colendis 
rerum  naturalium  scientiis,  (quae,  ut  ceterae  litte- 
rae per  totum  jacebant  medium  aevum),  viri  docti 
aut  solam  methodum  speculativam  aut,  id  quod 
majori  adhuc  detrimento  est  naturae  studio,  mix- 
tam, empirico  - speculativam  (sit  venia  verbis  non 
bene  latinis)  nunquam  non  sequebantur:  donec 

tandem  empiriam  sequentes  summa  peritia  insignes 
exstiterint  viri,  qui  naturae  studium  amplificarunt. 
Ita  Galilei,  Jungi us,  Linnaeus,  Pallas,  Buffon,  alii- 
que multi  summum  profecerunt,  natura  interrogata, 
in  rerum  naturalium  doctrina,  atque  accuratioris 
fuerunt  naturae  studii  summi  auctores.  — Jam 
vero  prae  ceteris  litteris  imprimis  rerum  naturalium 
scientiae  florere  coeptae  sunt.  Novissimis  autem 
temporibus  cum  solo  Hippocratico  more  omnibus 
rerum  naturalium  scientiis  incumbere  soliti  sunt, 
cum  viri  illustrissimi,  immensa  doctrinae  copia  in- 
signes, summmas  pro  sua  quisque  parte  impende- 
rint vires  ad  propagandum,  ad  evehendum  naturae 
studium,  nunc  clarior,  pulcherrima  lux,  e regioni- 
bus non  plane  remotis  effulgens,  ex  omni  parte 
menti  humanae  adsplendens,  summum  gaudium 
animo  non  injicere  non  potest. 

§.  III. 

Corpora  organica  innumeras  insignes  praebent 
ab  anorganicis  differentias,  ut  sexcentas  ediderint 
diversissimas  de  organismo  definitiones,  casque 
quoad  vel  qua  ex  parte  respexerint  diversitatem. 
Quibus  quidem  singulis  aliquid  ab  aliqua  parte 
veri  inesse  mox  invenimus,  ita  ut,  nisi  rem  propius 
inspexeris,  fere  quadrare  videntur,  quae  sunt  dicta 
omnia.  Sed  cum,  ob  hanc  illam  differentiarum 
multitudinem,  res  est  difficillima  distincu,  quaenam 

sint  verae,  essentiales,  quas  dicimus,  differentiae, 
omnino  omnia  plurimo  non  sibi  constare  facile 
intelligis.  Usi  sunt  haud  raro  in  definienda  re  iis, 
quae  inesse  organicis  videmus,  plerumque  non  vi- 
demus. Saepius  unam  solam  partem  adspiciebant. 
Nonnunquam  ratione  sola  freti,  naturam  non  inter- 
rogantes, comprehendere  rem  studebant.  Oportet 
vero  historiae  naturali  vacantem,  notas  eruere,  ex 
quibus  aut  corpora  describat  d.stinctius  secundum 
naturam,  aut  characterem  eorum  constituat  verum, 
quo  corpora  in  rerum  natura  nobis  obvia  vere 
distinguamus , distribuamus  neque  solo  ratiocinando 
corporum  naturam  definiat.  Cum,  ut  observatio, 
sic  experientia  praecesserit , tum  sequatur  judica- 
tio. Hac  mente  rem  aggrediamur. 

§'  IV. 

In  antiquissimis  Linnaeo,  praeeunte  Jungio,  est 
placitum,  ut  corpora  organica  sint,  quae  aut  vivant 
et  sentiant  aut  vivant  solum;  anorganica,  quae 
nec  sentiant,  nec  vivant.  In  quo  definiendo  circu- 
lum faciens  auctor  definire  nequit.  Cum  vivere 
enim  idem  sit,  quod  r o organismum  esse,  ex  vita 
organismus  delineari  non  potest,  qui  est  et  ipsa 
vita,  cum  quo  et  in  quo  vita  orta,  explicanda  de- 
nuo  relinquitur.  Quare  omnia,  quae  hic  spectant, 
omnesque,  qui  ex  vita  nituntur  monstrare  organis- 
mum nequaquam  sunt  accipiendi,  ut  quiWalther 

praecipiens:  ,, Organismus  ist  das  Prinzip  der 

Manifastation  der  Idee  des  Lebens  an  und  durcli 
dic  lebendigen  Dinge.u  — Quod  quidem  etiam 
valet  in  iis,  qui  organica  dixerunt  crescere  ab  in- 
ternis, anorganica  ab  externis;  nam  hoc  crescere, 
quae  vitae  est  manifestatio,  ergo  idem  quod  orga- 
nismus, solo  organismo  convenit,  crescere  enim 
solorum  organicorum  est,  non  possunt  crescere  an- 
organica; non  datur  igitur  crescere  per  appositio- 
nem, crescere  solum  per  intus  susceptionem  fit  ; 
anorganica  crescere  facile  ergo  contradictionem  in 
adjecto  dixerimus,  organica  crescere  circulum  fac- 
tum. 

Cum  autem  dicamus  organica  sernper  moveri, 
nunquam  eadem  esse,  sernper  crescentia,  aliaque 
sibi  assimilantia,  tum  solas  vires , actiones,  indici- 
mus, principium  harum  praetermittentes,  corpori, 
quibus  insunt,  non  respicientes.  Idem  hoc  princi- 
pium, causam  internam  et  externam,  corpus  ipsum 
negligimus,  cum  ex  sola  periodicitate  (favete  verbo) 
organismum  definire  conamur,  ne  dicam  de  eo, 
quod  corpora  esse  perbibent  periodos  exhibentia, 
quae  tamen  nec  animalibus  nec  plantis  adnumerare 
possis.  Sunt  cnirn,  iique  non  infimi  subsellii  judi- 
ces, qui  aerem,  atmosphacram  (ut  dicere  consuevi- 
mus) organismum,  animal  magnum,  dicere  soleant, 
ea  sola  freti  definitione,  primum:  quod  periodicam 
affii  amant  esse  atmosphacram,  deinde  quod  assiini- 

landi  vim  ei  inesse  autument,  quae  solorum  sit 
organicorum,  tum  quod  vires  ei  sunt,  ut  dicunt, 
dynamicae,  quae  sint  nec  chemicae  nec  mechani- 
cae, denique  quod  processus  chcmici  in  ea  obvii, 
eodem  modo,  quo  in  organicis,  progressu  indefinito, 
fieri  soleant.  Quare  videmus  quam  vaga  sit,  quam 
parum  distincta  distinctio,  quae  eandem  et  aeris  et 
hominis  corpori  tribuat  naturam: 

Certo  quidem  superest,  ut  inter  animalia  plan- 
tasque et  aerem  inquiramus  differentiam.  Nonnun- 
quam  autem  ita  definituri  sunt,  ut  corpora  organica 
ea  esse  affirment,  quorum  superficies  curvae  sint  i.  e. 
quae  lineis  curvis  sesc  secent , nunquam  rectis 
Quae  quidem  res,  quamquam  obtinet,  etsi  non 
minus  in  externis,  quam  in  internis  posita  est  re- 
rum natura,  quia  externa  ab  internis  dirimi  non 
possunt,  tamen  cum  in  solis  externis  posita  est, 
nunquam  naturam  intimam  efficere  potest.  Exter- 
na enim  et  interna  totum  constituunt,  quae  si  di- 
rimas, nihil  habes.  (Conf.  §.  "V.  fin.)  — 

Ergo , quoniam  in  rerum  natura  non  sunt 
externa,  lineae,  seu  curvae,  seu  rectae,  in  externis 
(superficiebus)  positae  non  dantur  in  rerum  natura, 
ex  hominis  capite  ortae,  insola  mente  humana  sunt, 
ideoque  ad  rerum  naturam  explicandam  minime 
idoneae.  Atqui,  quum,  quid  lineis  dicas,  bene  te 
gnarum  esse  affirmans,  lineis  utaris  curvis  ad  no- 
tandam organicorum  naturam,  nota,  quantulacunque 

est,  nunquam  charaterem  exhibente  essentialem, 
idem  mihi  facere  videbis,  ac  si  hominem  sola  cuti 
laevi,  non  hirsuta,  notata,  a ceteris  distinguere  ve- 
lis animalibus.  — Quid  quod?  si  dictum  est,  cor- 
pora organica  factum  esse  tempus  (die  gebildete 
Zcit),  anorganica  formatum  spatium  (der  geformte 
Raum),  an  per  hanc  tu  definitionem  vere  corpora 
tibi  obvia  distinguas?  Huc  accedit,  quod  multum 
insuper,  quid  sit  tempus,  quid  spatium  disputandum 
est.  Tempus  factum  certe  nunquam,  ut  mihi  qui- 
dem videtur,  efficiat  corpus,  corpora  organica  au- 
tem corpora  quidem  sunt.  Inde  etiam  anorganica 
equidem  maluerim  dicere  spatium  non  formatum, 
saltem  forma  indistincta,  varia,  vaga  praeditum, 
in  quibus  saepius  ne  tres  quidem  illas  dimensiones 
sensibus  nostris  assequi  possis,  ita  ut  in  anorgani- 
cis,  ubi  forma  minime  essentialis,  haud  raro  eva- 
nescere prope  formam  dixerim,  in  organicis  vero 
formam  rem  summi  esse  momenti,  stabilem,  essen- 
tialem, ex  qua  omnia  pendeant.  (conf.  §.  A 1.)  — 
Cum  in  organicis  fluida  moveri,  non  moveri  in 
anorganicis  adnotemus,  ut  Erxleben,  vir  egregius 
( -\nfangsgriinde  der  Naturgeschichte  §.  II.),  fluido- 
rum in  vasis  motum  characterem  primarium  esse 
organicorum  affirmat,  rem  quidem  eruimus  veram 
maxime  observandam,  notioni  optime  inservientem; 
sed  hic  parum  distincta,  obiter  tantum  indicta  est 

res,  ipsa  non  plane  absoluta,  non  omnia  absolvens, 
ceteris  quae  valent,  quaeve  ncccsse  sunt,  omissis. — 
Ex  vi  vitali,  quam  dicimus,  re  nobis  plane 
incognita,  organismum  definituri  rem  obscuram 
obscura  re  explanare  intendimus,  verbis  pro  rebus 
datis.  — Quod  quidem  et  tunc  fit,  cum  organicis 
vires  proprias  (dvnamicas,  vitales)  sempcr  mutatas 
esse  dicis.  — Sic  etiam  corporum  organicorum  ge- 
nesis, generatio,  quam  dicimus,  de  qua,  quid  scia- 
mus, nescio,  minime  valet  ad  explicandam  orga- 
nismi naturam:  Quae  quidem  generatio  cum 

diversissimo  modo  fit,  conditionibus  haud  plane 
nobis  distinctis,  de  generando  quidem  et  de  liendo 
nos,  si  quidem  valeamus,  certiores  facere  possit, 
sed  de  facto  et  de  existcnte,  non  de  fiendo  corpore 
adhuc  nobis  loquendum  videtur.  Ut  naturae  nos 
vias  observantes  nunquam  in  rebus  explicandis  a 
recta  via  sumus  discessuri,  sic  naturam  obsecuti 
viri  novissimi  temporis  illustres  veritati  denuo 
vindicavere,  non  esse  omne  vivum  ex  ovo,  ita  ut 
summum  debeamus  viris  peritissimis  de  hac  re  ine- 
ritis. — 

Contra  cos  quidem,  qui  cum  Aristotele  ex 
organis  eorumque  actionibus,  quas  tamquam  acti- 
ones compositas,  functiones  dicimus,  organismi  na- 
turam constituant,  hoc  etiam  est  objiciendum,  quod 
nolis  in  hac  re  utantur  sensus  nostros  plerumque 
fugientibus,  nonnunquam  omnino  nobis  non  per- 

cipiendis:  multa  enim  sunt  organica  iu  quibus  pro 
imbecillibus  nostris  sensibus  nunquam  detegas  ne- 
que sensibus  nostris  demonstres  organa,  quamvis 
minime  deesse  iis  persuasum  habeamus.  Inveni- 
untur porro  haud  raro  organismi,  quibus  nulla  in- 
essc  videatur  functio,  qui  nullum,  ut  dicimus, 
edant  vitae  signum:  sic  in  aspbycticis,  et  homini- 
bus et  animalibus,  nullam,  quamvis  attendas,  in- 
venias functionis  alicujus  signum  , praesertim  in 
hominibus  iis,  qui  rarissimi  observantur,  aspbycti- 
cis, quos  germanice  Scheintodte  dicimus;  in  ani- 
malibus quidem  aspbycticis,  qui  somno  hyberno 
( Winterschlaf)  utuntur,  magis  jam  emergunt 
functionum  signa  latentium  ; sed  neque  in  embry- 
onibus per  tempus  discernes  functiones,  neque  in 
plantarum  seminibus,  neque  in  ovis  unquam  dele- 
gas, neque  in  ranis  glacie  inclusis,  postea  redivi- 
vis, neque  in  bufonibus  lapide  per  saecula  (ut per- 
hibent, id  quod  merito  non  negabis)  undique  in- 
clusis, (quamvis,  et  hi  et  illi  omnes  vivant)  unquam 
tu  percipies  functiones,  nullum  per  tempus  videbis 
vitae  signum.  — Neque  vero  explicare  valemus 
organismum  ex  notione  finis  et  medii  (Zwecks  und 
Mittels),  uti  Kant  celeberrimus:  ,,das  Organiscbc 
ist  ein  Ding  , in  welchcm  Alles  Zweck  und  ge- 
genseitig  auch  Mittcl  ist/4  Sic  etiam  Stahl  in 
motibus  ad  finem  certum  spectantibus  organismi 
naturam  esse  positam  praecepit,  elDoellinger,  viro 

erudito,  placuit:  ,,Organisch  ist  das,  dem  eine 

wesentliche  Thiitiglceit  inwohnt. 44  Nam  haec  fi- 
nis notio  corporibus  ipsis  non  adhaeret,  ipsis  cor- 
poribus finis  non  inest:  qui  finis  in  mente  hu- 

mana tantum  existens , ut  in  artificiali  coi'porc 
quolibet,  sic  in  systematibus  artificialibus,  e homine 
productis,  facile  invenitur:  in  corpore  naturali 

autem  finis  inesse  non  potest,  ut  quod  ipsum  finis, 
aliis  iterum  finis  est:  hinc  progressum  in  infinitum 
non  evitabis:  homo  solus,  qui  et  ipse  finis,  omne 
sibi  finem  faciendi  cupidus,  rebus  finem  imponit, 
omnia  etiam  definire  studet.  Itaque  hoc  modo 
rem  definire  nequimus,  quia  definitio  in  fine  posita 
esse  nequit,  nam  definitio,  si  fine  eget  non  est 
definitio,  sed  circulus.  Corporibus  naturalibus 
singulis  finis  nequaquam  inest,  nisi  in  omnibus 
finem  inesse  dicas,  nam  in  universitate  rerum  om- 
nis finis  est  positus.  Quare  si  hac  mente  univer- 
sum dicitur  organismus , tum  finis  notio  suppetit, 
sed  tum  in  id , quod  proprio  sensu  dicimus  orga- 
nismum , denuo  inquirendum  nobis  est.  — 

Sic  etiam  minus  recte  corpora  coelestia  orga- 
nismi esse  dicuntur,  ut  stellae,  terrae,  ob  totalita- 
tem,  ut  dicunt,  et  individualitatem ; nam  interessc 
aliquid  certe  necesse  est  inter  animal  et  plantam 
et,  quam  incolunt,  terram,  et  hoc  id  est,  quod 
quaerimus.  Nos  quidem  nec  universum  nec  stellas 
nec  aerem  dicentes  organismos,  animalia  sola  et 
plantas  hoc  nomine  ornamus.  — 

Addere  potuerimus  innumeras  alias,  haud 
majoris  frugis  expositiones,  quae  non  magis,  quam 
eae,  quae  jam  sunt  allatae,  valent,  alias  quidem 
meliores,  quae  tamen  ex  loto  rem  minime  absol- 
vunt. 

Sic  Picil,  vir  summus,  vitam  ex  forma  et  mix- 
tione derivans,  ex  formatione  et  structura  corporum 
viventium  organismum  oriri  dicit.  — Leibnilz 
autem  eruditissimus  corpora  organica  tenerrimas 
dixerat  machinas.  — Unzer  corpora  organica 
naturales,  ait,  esse  machinas,  quae  praecipue  struc- 
tura composita  ita  formata , ut  minimae  etiam 
earum  partes  constituant  machinas,  ab  artificialibus 
distinguantur  machinis  (sic!).  — Bonnet  orgauis- 
mum  esse,  praecepit,  systema  partium  solidarum, 
quarum  in  structura,  ordine,  actionibus  is  finis 
positus  sit,  ut  aut  motus  aut  sensus  oriatur.  — 
P1  atner  ea  dixit  corpora  organica,  quae  partibus 
constituentibus  distinctionem,  symmetriam,  ordi- 
nem, regulam,  aut  vero  finem  exhibent.  — Hum- 
boldio,  viro  perillustri  placitum  est:  ,,Organische 
,,Korper  sind  die,  welche,  des  ununlerbrocbencn 
,,Strebcns,  ilire  Gestalt  zu  andern,  ungeachtet, 
,,durch  eine  gewisse  innre  Kraft  gehindert  werden, 
,,ihre  erste,  cigentlmmliche  Form  zu  verlassen.“  — 

§.  vi. 

Jam,  liis  paucis  adumbratis,  apparere  non 
dubitamus,  omnia  fere,  quae  de  organismi  natura 
sint  dicta,  ex  aliqua  parte  manca,  omnino  haud 
perspicua,  rem  imperfectam,  disideratam  in  volis 
relinquere.  Plerumque  enim  idem  et  idem,  circulo 
facto,  videmus.  Nonnunquam  latius,  extensius  or- 
ganismi notionem  exhibent.  Haud  raro  rebus  ex- 
iguis, non  essentialibus,  minime  absolventibus  ut- 
untur disserentes.  Ita  ut  omnes  (facile  dixerimus), 
quae  suppetunt,  de  organismo  explicationes  minime 
sufficere  videntur  ad  veram  efficiendam  organismi 

D 

naluraiu.  Quod  quidem  certe  sentiens  Pallas 
olim  exclamavit:  ,, Systemata  omnia  nostra  alma 

mater  natura  flocci  facit  et  vilipendit:“  — Sed  si 
in  exponenda  natura  naturam  non  sequimur  certo 
negandum  ei  est  systema.  Melius  systemate  nos 
carere  profitemur,  melius  egere  nos  justioris  adhuc 
aliqua  parte  naturae  scientiam  non  dissimulamus, 
quam  falsum  porferre  naturae  systema;  sin  verum 
protulerimus,  docente  natura,  natura  certo  obser- 
vabit, non  flocci  faciet.  — 

Cum  corpora  naturalia,  ut  jam  supra  exposui- 
mus, et  per  se,  et  relative,  et  absolute  simul  sunt 
respicienda,  organica  primum  per  se,  tanquam  cor- 
pora, tum  in  actionibus,  viribus  eorum  inquisitis, 
in  conflictu  cum  ceteris,  denique  respectu  lotius 

quid  valeant,  quem  teneant  statum  in  universo, 
illustrare  debemus.  Itaque  forma  organismi,  struc- 
tura, mixtio,  vires  simul  sunt  inquirendae,  in  de- 
finiendo conjungendae,  quae  nisi  singulae  et  totae 
simul  respicientur  definitio  non  absolvitur.  Sola 
enim  mathematica  ratione  de  machinis  artificiali- 
bus, de  lineis  curvis  et  rectis  loquentes,  sola  che- 
mica  via  aut  materiehus  imponderabilibus,  aut  sola 
vi  propria  (vi  vitali),  seu  aliis,  pluribus,  quales 
omnes  sunt,  occultis  viribus,  imo  ex  materie  (!) 
vitali  ( Lebensstoff!),  in  organismo  demonstrando 
nunquam  proliciemus.  — 

Ut  res  internae  ita  externae  simul  sunt  respi- 
ciendae; nam  et  interna  et  externa  veram  possunt 
et  essentialem  efficere  rei  naturam.  Quare  non  im- 
merito Gocthius,  vir  pereruditus,  qui  in  omnibus, 
quas  aggressus  est,  scientiis  atque  artibus,  ea,  qua 
valuit,  ingenii  alacritate,  summus  luit  auctor,  poe- 
tae canenti: 

,,Tns  Innre  der  Natur  dringt  kein  crscbaffner  Geist, 
,,Zu  gliickl  icb,  wcnn  er  nur  die  iiussrc  Sebale  \veist.“ — 
iratus,  neque  male,  respondet  (zurNaturwissenschaft 
itr  Bd.  3ts  IlefQ: 

,,Das  lior’  icb  scchszig  «lahre  wicderholen 
,,Und  fluche  drauf,  aber  verstohlen,  — 

,, Natur  bat  weder  Kern  nocb  Schaale, 

,,Alles  ist  sic  mit  cinem  male. 44  — 

In  hac  rerum  difficultate  non  est  quidem,  quod 
miremur,  de  organismo  cum  inquiramus  nil  perfec- 
tum, nil  absolutum  dici  posse,  quoniam  quamvis 
adnitamur,  quamvis  desideremus,  optemus,  nun- 
quam hoc  illud  invenire  possumus,  quo  omnia 
connectantur,  quo  singula  tota,  ex  omnibus  totum 
efficitur.  Est  quidem  id,  quod  in  scientiis,  doctri- 
nisque  omnibus,  quotquot  sunt,  facile  tibi,  quam- 
quam invito,  occurrit;  quo  quidem  factum  est,  ut 
ubique  locorum  hujus  relinquatur  principii  petitio. 
\ttamen  hoc  ultimum  petitum  ac  desideratum, 
proximum  inspicere  nos  oportet;  ut  magis,  magis- 
que propius  accedamus  viribus  omnibus  impensis 
petamus,  multum  enim  profecimus,  si,  quid  ne- 
sciamus, sciamus.  — 

Restat,  ut  pauca,  quae  prae  ceteris  nobis  pla- 
cent, addamus.  — 

g.  VI. 

Corpus  organicum  nec  solidum  nec  fluidum 
est,  atque  utrumque,  utrumque  in  se  con- 
jungens seu  utriusque  anorganicorum  for- 
mae conjunctio. 

In  rerum  natura,  cum  circumspicias,  primum 
invenies,  duas  inprimis  corpora  exhibere  formas, 
aut  solidi  aut  fluidi;  tum,  cum  magis  intenderis 
animum,  fugere  te  non  poterit,  inveniri  etiam  cor- 
pora quae  nec  solida  esse  nec  fluida  dixeris.  Illa 
anorganica , haec  organica  sunt.  Quae  quidem  il- 
lustrare magis,  nisi  desint  vires,  conemur.  — So- 
lidum corpus  sive  solidum  id  dicimus,  in  quo 
vires  (vis  attractiva  et  vis  repulsiva?)  ita  valent, 
ut  corpus,  particulis  minimis  cohaerentibus,  nisi 
vis  accedat  (augeatur)  externa,  quietum  remaneat, 
formam,  quae  undecunque  ei  est  (non  mutatam) 
retinens.  In  solido  igitur,  resistentiae  vis  maxima 
est,  idquod  solius  corporis  (solum  ens)  est. — Flui- 
da aut  aquae  exhibent  aut  aeris  formam:  illa  fluida 
liquida,  haec  fluida  expansibilia  dicimus.  De 
fluidis  Link  illustrem,  virum  pereruditum,  qui 

liarum  rerum  summus  auctor  est,  audiamus  haec 
dicentem  (Elem.  philos.  botan.  p.  23):  ,, Corpus 

,, fluidum  est,  cujus  particulae  minima  vi  urgente 
,,c  loco  cedere  coguntur.  Omnes  corporis  fluidi 
,, particulae  scse  attrahunt  viribus  aequalibus;  op- 
,, positae  igitur  vires  scse  destruunt;  quaevis  par- 
,,ticula,  inter  vires  undique  oppositas  et  aequales 
,,nec  non  scse  destruentes  posita,  nulla  vi  retine- 
atur, sed  minima  vi  pellente  loco  suo  cedere  cogi- 
,,tur.  Non  resistit  nisi  mole  sua.  In  superficie 
,,vcro  corporis  fluidi  ejusmodi  ririum  oppositio  et 
,, aequalitas  locum  non  habet,  sed  quaevis  particula 
,,ibi  posita  viribus  inaequalibus  ob  limites  corpo- 
,,rum  heterogeneornm  extrorsum  et  introrsum  tra- 
,,hitur.  \ i res  itaque  oppositae  scse  non  destruunt, 
,,sed  remanet  actio,  qua  particula  in  loco  suo  re- 
,,tinetur.  Corpora  igitur  fluida  in  superficie  ad 
,, soliditatem  accedunt.  Augeas  superficies  et  habe- 
,,bis  corpus  solidum:  quod  quidem  in  corporibus 

,, fibrosis,  membranosis  et  lamellosis  utique  locum 
,, habet,  nam  fibrae,  lamellae,  membranae  nullo 
,,modo  agnosci  possent,  nisi  ab  invicem  essent  rc- 
,, motae,  quamobrem  multas  exhibent  superficies. “ 
(confer.  §.  IX).  Vis  resistentiae  in  fluidis  igi- 
tur minor  est.  De  fluidis  elasticis,  expansi- 
bilibus  (atmosphacrilibus)  Gren  (qui  solus  nobis 
ex  physices  auctoribus  in  manibus  est,  in  physice 
a Kastnero  edita  §.  131)  haec  habet: 

„Expansible  oder  ausdelinsaine  Fliissigkeiten  *) 
zeigen  ganz  nnd  gar  keine  dcn  Sinnen  bemerk- 
bare  Aiizieliung  iiirer  Tiieile,  wiewohl  sie  eben- 
falls  zusammenliUiigend  e Massen  oline  alie 
Z vvisclienrUiiJiie  darstellen,  und  die  anziekende 
Kraft  ihrer  Tiieile  ist  durcli  die  stiirker  xvirkcn- 
de  abstossende  Kraft  derselben  ganz  aufgelioben. 
Sie  mUssten  vermoge  dieser  ikberwiegenden  ex- 
pansiven  Kraft  nacli  allen  Seiten  hin  oline  Griin- 
zen  sicli  ausbreiten,  wenn  niclit  S clivrerkraft 
eig-ner  Tiieile  oder  iiberwiegende  Anzie- 
hungskraft  fremder  Stoffe  dies  verhinderte, 
und  so  iiirer  Expansion  Grenzen  setzte.“ 

In  fluidis  expansibilibus  igitur  resistentiae  vis  mi- 
nima. — In  solidis  quidem  forma  obtinet  et  in 
anorganicis  hic  solum  formam  (figuram)  exislere 
dixeris,  in  fluidis  forma  nulla,  nisi  vaga  aut  sem- 
per  mutata  est,  quare  in  bis  forma  non  valet,  in 
anorganicis  omnino  nulli  momenti,  non  essentialis, 
semper  mutata,  quia  et  solidi  forma  saepius  mu- 
tatur; (conf.  Nolam  primam). — Cum  inde  in  his- 
toria naturali  corpora  naturalia  regno  minerali, 
vegetabili  et  animali  (Mineralogia,  Botanice,  Zoo- 
logia)  omnia  extoto  absolvere  studemus,  minus  re- 
cte fluida  praetermittimus.  Quod  quidem  eo 

*)  (j u ibus  et  calorem  auctor  celeberrimus  adnumerat  ( conf. 

Gi  ens  Grundriss  der  Natur/ehrc  editore  Kastner. 

Idalie  1820  p.  70  sqq. 

lactum  est,  quod  historia  naturalis  nonnisi  defor- 
mis agitur  corporum,  quare,  cum  de  fluidorum  for- 
ma, quam  mente  humana  assequi  nequimus,  nihil 
habet,  fluida,  et  liquida  et  expansibilia,  tacet.  In 
rerum  natura  autem  fluida  liquidi  forma  sola  fere 
aqua  (mari) , et  fluidi  expansibilis  forma  aere  re- 
praesentatur: aqua  enim  fere  omnia  in  rerum 

natura  continentur  fluida,  aere  omnia  expansibi- 
lia. Memineris  hoc  loco,  quod  supra  laudatum  est, 
quibus  argumentis  aer  organismus  dictus  sit.  — 
Haud  plane  minore  jure  aquam  organicam  esse 
dixeris,  quae  (illorum  quidem  sensu)  et  periodica 
fit  et  assimilandi  gaudeat  vi,  et  semper  moveatur, 
et  processus  praebeat  chemicos  non  definiendos. 
Sed  utriusque  et  aeris  et  aquae  (occani)  motus  et 
mutationes,  et  a terrae  pendet  molibus  periodicis, 
annuis  ac  quotidianis,  et  a forma  ipsis  propria  sem- 
per mutata  et  mutanda,  et  a calore,  inprimis  aucto, 
aut  diminuto.  Itaque  principium  nullum  porprium 
et  internum  ipsis  insitum  est  ex  quo  moveantur  et 
aer  et  oceanus.  — De  calore  autem,  qui,  in  con- 
stituenda mutandaque  et  solidorum  et  fluidorum 
forma  omni,  omnia  valeat,  pauca  hic  afferenda 
videntur:  quae  quidem  longius  petita  ignoscas: 

Stellae  fixae  in  planetas,  planctae  in  lunas  agunt. 
Lunas,  corpora  coelestia  minima,  planetis  soli- 
diores esse,  planetas,  stellas  majores,  stellis  fixis 
(solibus)  solidiores,  viri  periti  auctores  sunt.  In- 

terrae  quidem  plancta,  centro  propiora  solidiora 
sunt,  ita  ut  centro  proxima  quaeque  solidissima 
sint  (Mctalle,  Granit,  Gncis  und  Thonschiefer  u.s.f.); 
corpora  centro  remotiora  fluida  (oceanus),  remotis- 
sima fluida  expansibilia  (aer)  sunt,  itaque  omnium 
remotissimum  calor  sit,  nisi  omnibus  misceatur 
ceteris  corporibus:  ita  nescio  an  in  quod  de- 

finitum progressus  hic  abeat,  atquin  — fol  caloris 
(et  luminis)  fons  est;  connubium  autem  thermo- 
genii,  photogenii,  elcctrogenii  in  posterum  mani- 
festum iri  non  dubitemus.  Jam  quidem  solida  a 
fluidis  vincuntur  (solutio),  vi  chemicaseu  mechanica  ; 
fluida  inde  ab  expansibilibus  (aere)  vincuntur  (aeris 
assimilatio,  vaporatio),  calor  denique  et  aerem,  et 
aquam  (vaporisatio)  et  solida  (liquefactio , subli- 
n.atio)  vincens,  omnium  victor  evadit.  Calorico 
autem  migrante  omnia  formam  prius  propriam 
(primitivam),  sic  liquefacta  solidi  (per  crystallisa- 
tionem)  vapores  liquidi  denuo,  recipiunt  formam. 
Hinc  invicem  corpora  omnia  (anorganica)  agitantur, 
forma  mutantur,  miscentur.  Hinc  rerum  conflictus 
(in  anorganicis),  hinc  agitatio  omnis,  hinc  formae 
mutatio  et  reductio.  Et,  si  Archimedem  „<5bs  /uoi 
itov  cTT^vai  xui  xivi[wco.u  dicentem  audias, 

facillime  etiam  assenseris  affirmanti : ,,des  mihi 

caloris  , quantum  egeo  et  intestina  terrae  movebo, 
turbatis  rebus  omnibus. u 

Calorem  vero  (caloricum,  thermogenium)  nos 
quidem  id  dicimus  fluidum  expausibile,  omnium 
maxime  expansibile,  non  per  se  sed  ingenio  huma- 
no soli  imponderabile , quod  indefinitis  et  indefi- 
niendis  proportionibus,  corporibus  omnibus  (i.  e. 
anorganicis,  de  quibus  solis  hoc  quidem  loco  agi- 
mus) et  singulis  misceri  potest  (in  unendlichen 
Proportionen  mischbar).  Sed  in  hoc  „posseu 
et  agitatio  et  mixtio  et  formarum  mutatio  omnis 
posita  est.  Non  se m per  enim,  etsi  inconstantia 
coustantia  sunt,  corpora  in  rerum  natura  miscen- 
tur et  forma  mutantur:  quod  quidem  tum  locum 

habet  cum  corpora  formam  (sibi  propriam)  primi- 
tivam servant.  Sic  solidi,  in  natura  rerum,  et 
fluidi  et  fluidi  expansibilis  forma  primitiva  existit. 
solidi  quidem  primitiva  forma  in  mcneralibus  *) 
fluidi  in  aqua,  expansibilis  fluidi  in  aere  posita. 
Quam  quidem  primitivam  formam  omnem  omnia 
nonnisi  mediante  calore  obtinent,  nam  cum  inter 


*)  De  quibus  Link  summus  ut  docte  sic  facete  (1.  I. 
d.  12.):  „Regnum  mineralium  est  regnum  varietatis 
formarum.  Innumeris  fere  et  pulcberimis  formarum 
varietatibus  efflorescunt  Spatum  calcareum,  Barytes, 
Fluor  mineralis,  Quarzum  aliaque  mineralia,  regio- 
num subterranearum  elegantissima  decora.  Ilie  sunt 
fertiles  mineralium  campi,  horti  que.  Ilie  vitae  tran- 
quillitas, tacitaque  Naturae  miracula.  u — 

omnes  constat,  ut  aquas,  sic  etiam  atmosphaerilia 
(Gasarten)  etiam  primitivam  formam  ex  calore 
habere,  tum  probari  etiam  possit,  et  solidi  formam 
nonnisi  calore  existere  participe  ¥).  Ita  ut  cohae- 
rentiae vis  omnis  in  calore  (cum  electricitate,  quam, 
pro  proposito,  nostro  hic  totam  taceamus)  posita  sit. 

*)  Quas  quidem  formas  primitivas,  si  quis  tamquam 
veras,  vindicare  velit,  ex  eo  fieri  possit,  quod,  cum 
formae  illae  non  mutentur,  quam  turbatis  et  tur- 
bantibus rebus  (calore  aucto,  diminutove),  solidi  li- 
quefaetio  et  sublimatio,  fluidi  evaporisatio  et  com- 
pressio, et  aeriformium  compressio  p r aeternat  u- 
r^lia  esse,  contra  naturam  fieri,  dexerit  (eonf. 
Link  1.  c.  p.  2.:  „Contra  naturam  seu  praeter  na- 
turam sui  generis  est,  quod  principio  interno  aliunde 
mutato  efficitur,  st  quidem  id,  quod  mutat,  intra 
Naturam,  ut  pote  rerum  naturalium  complexum, 
positum  cst.“)  In  laboratoriis  chemicis  nostris  qui- 
dem plurima  ..contra  naturam"  fiunt,  quae  in  naturae 
laboralorio  quidem  nunquam  existunt.  Multo  ali- 
ter enim  in  naturae,  quam  in  nostrum  agitur  labo- 
ratorio.  Sic  Kali  desoxygenisatio  (Kalium),  mulia- 
que  alia:  nam  Kalii  natura  ea  est,  ut  in  rerum  na- 
tura nunquam  per  se  existere  possit,  quia  Kalii 
(ens)  est,  oxygcnio  nuptum  esse,  quare  nunquam 
alicubi  in  rerum  natura  obvenit,  sed  ex  sola  arte, 
natura  et  arte  mediante,  proveniens,  praeter  na- 
turale dici  debet.  Sic  fluor,  ne  arte  quidem  prae- 
ter naturam  facere  valemus.  Et  Faraday  aerem 
compressionis  vi  liquidum  reddens,  (si  credere  fas 
ast)  conlra  Naturam  fecit.  — 


Hinc  apparere  videtur,  formas  corporum  (an- 
organicorum  dico)  omnes  (et  primitivas  et  aggre- 
gationis) affinitatis  corporum  cum  calore  gradilius 
fieri,  ita  quidem  ut  formis  primitivis  normalis  ex- 
hibeatur corporum  cum  calore  mixtio  (affinitas). 
Hic  calor  specificus  est  (Capacitatswarme).  Sed 
rebus  turbantibus  et  turbatis,  affinitas  cum  calore 
major  valet,  quo  fit,  ut  plus  caloris,  quam  forma 
primitiva  eget,  corporibis  misceatur.  Per  hoc  cor- 
pora omnia  volumine  expanduntur.  Hinc  aggre- 
gationis formae  unius  ejusdemque  corporis  fiunt. 
Si  autem  non  adsunt,  quibus  calor  misceatur  i.  e. 
si  non  adsunt,  quae  majorem  quam  aer  aut  mer- 
curius caloris  affinitatem  habent,  tum  calor  liber 
evadit  i.  e.  mercurio  aut  aeri  misceatur,  quem  li- 
berum calorem,  quo  mercurius  aut  aer  expansus 
est,  instrumento,  quod  tbermometrum  dicitur,  ex- 
pansionis gradibus  indicatis,  quoad  pro  rebus  fieri 
possit,  metimur.  Sin,  rebus  agitatis,  adsunt  corpora, 
magis  quam  aer  ealoris  cupida,  tum,  ut  res  sunt, 
calor  his  miscetur,  aut  expandens  corpora,  aut  li- 
quefaciens aut  sublimans,  aut,  quoad  res  sunt,  in 
aerem  spargens  (expansibilia  reddens):  quae  omnia 
rarefactionem  non  male  dixenis.  Ex  quo  quidem 
calor  latens  fit.  Jam  videmus  per  calorem  corpo- 
rum formas  omnes  et  existere  et  mutari,  sed,  jam 
ad  propositum  redeamus,  corpora  anorganica  om- 
nia uno  eodemque  temporis  momento  nonnisi 

unam  (alteram ve)  praebent  formam  i.  e.  aut 
solida  sunt,  aut  fluida.  Nam  quoniam  corpora 
anorganica  in  infinitum  dividi  possunt,  (non  in- 
dividua sunt)  partis  alterius  forma  mutata,  alterius 
forma  remanet,  hinc  corpus  unum  et  idem  semper 
unam  solam  formam  aut  solidi  obtinet,  aut 
fluidi,  aut  expansibilis  fluidi,  ita  ut  nunquam,  ut 
in  uno  eodemque  corpore  anorganico  duas  sive  tres 
illas  formas  invenias,  datum  est.  Quod  quidem  ita 
obtinet,  ut,  si  quid  tibi  obveniat,  quod  primo  ob- 
tutu, quin  aut  solidum  aut  fluidum  dicere  dubitas, 
haec  non  nisi  educta  sint  organicorum,  quae 
adhuc  pro  tempore  hanc  demonstrant  formam,  mox 
interituram,  cum  ab  hinc  aut  exsiccatione,  aut  fer- 
mentatione  (putrefactione)  aut  coagulatione  in 
utramque  (solidi  et  fluidi)  abeant  formam.  Quare 
et  haec  operationes  solorum  sunt  ex  organicis 
residuorum.  Quibus  nihil  aliud  dictum  est, 
quam:  organismo  exstincto,  corpora,  quae  nunc 

quidem  non  amplius  sunt  organica,  anorganicormn 
(solidi  et  fluidi)  adipisci  formas.  Quare,  cadavere 
operationibus  illis  supradictis  anorganicorum  for- 
mam recipiente,  in  asphycticis,  in  ovis,  fructibus 
ceterisque  organicis  id  (organismi)  est,  quo  non 
discedant  in  utramque  (anorganicorum)  formam, 
(conf.  §.  VIII).  ,,Sunt  etiam  pinguedines  tu  mi- 
hi objicere  possis  — aliaque,  quae  nec  solidi  nec 
fluidi  exhibere  formam  diserim.u  Sed  et  hanc, 

equidem,  ex  organicis  orta,  pro  tempore  tantum 
talia  tibi  existunt  aut  oxydatione  aut  alia  (anor- 
gauicorum)  vi  chemica,  quam  primum  ab  organis- 
mo secreta  suut,  mox  dolenda:  sed  siquidem, 

quod -jam  interitus  (discessionis  in  utramque  an- 
organicorum  formam)  initium  coeptum  sit,  in  hoc 
quidem  momento,  tefugit.  Sin  autem  corpora  tibi 
obviunt  organica,  quae  tibi  nonnisi  solida  videnjur, 
hoc  est,  quod  te  etiam  fugit,  fortasse  minus  ob- 
servantem, fluida  in  ipsis  existentia.  Sic  fieri 
possit  in  seminibus  (fructibus)  nonnulls  (conf.  §.VIII 
et  IX.)»  aliisque.  Sola  quidem  compressione  fluida 
tibi  ex  illis  opinatis  solidis  tibi  obvenient.  Atqui 
an  tu  ex  solido  fluida  exprimere  possis?  — Et, 
si  sunt  organica,  ut  inter  animalia  Medusae|,  inter 
plautas  Byssus  subterranea,  qui  ita  fluida  esse  for- 
tasse dixeris,  ut  minimo  tactu  diffluunt;  his  iisdem 
tu  probes,  tactu  egeri,  ut  diffluant:  uon  fluunt  au- 
tem per  se , sin  fluunt  (diffluunt)  organismus  ex- 
stinctus est;  in  iis  enim  infima  (minima)  organi- 
satio  i.  e.  infima  (minima)  fluidi  cum  solido  con- 
junctio  est,  ut  jam  tactu  minimo  organismus 
exstinguatur  i.  e.  conjunctio  illa  deleatur,  solido 
et  fluido  in  partes  abeuntibus.  — Quibus  jam  om- 
nibus, illustratis,  perspicuum  nos  vindicasse  credi- 
mus id:  quod  haec  prima  est  inter  organica  et 
anorganica  differentia,  ut  anorganica  aut  solidi, 
aut  fluidi  liquidi  aut  fluidi  expansibilis  praebeant 

formam,  organica  auten,  neque  solida  neque  fluida 
suppetentia,  tres  illas  (anorganicorum)  formas  in 
sese  (in  individuo)  conjunctas  exhibeant.  Ergo 
organismus  conjunctio  est  solidi  fluidi- 
que.  — (conf.  §.  VIII-) 


& VII. 

Corpora  organica  caloris  sunt  conductores 
imperfectissimi  seu  isolatores  in  rerum  na- 
tura unici.  — 

Ex  supra  demonstratis  consequitur,  in  organicis 
hoc  id  positum  esse,  quod  caloris  migrantis  vi 
formam  non  mutent,  quod  quidem  in  anorga- 
nicis  ubique  locum  habet,  idque  ne  discedant  in 
duas  illas  anorganicorum  formas , quo  quidem, 
organismus  extingueretur,  nam  organismi  est,  non 
discedere  in  illas  formas,  (formam  reservare) 
i.  e.  resistere  caloris  vi.  — Quare  orga- 
nismum caloris  isolatorem  per  se  esse  dicere 
possis.  Neque  immmerito.  Nam  quovis  tem- 
peraturae gradu  organica  sui  proprium  sibi  in- 
situm servant  caloris  gradum,  ita  ut  semper  eos- 
dem fere,  cum  thermetro  utaris,  in  organicis  sin- 
gulis observes  caloris  gradus,  quamvis  aeris  tempe- 
ratura, seu  alius,  in  quo  sunt  organica,  medii 
temperies  nunquam  eadem  sit.  Organica  enim, 

cum  infra  se  ipsa  *),  caloris  fontem  habent,  singula 
singulos  exhibent  specifici  (sed  liberi)  caloris  gra- 
dus, medii,  quod  incolunt,  gradus  nunquam  non 
superantes.  Sic  at  in  animalibus  et  plantis  omni- 
bus certos  pro  individualitatc  observes  caloris  gra- 
dus, mutatos  quidem  vitae  vigoris  gradu  mutato, 
non  magis  mutatos  mutato  (aut  aucto  aut  dimi- 
nuto) calore  in  externis  posito.  Ergo  organismo 
inest  in  calorem  (externum)  resistentia  **).  Sin 
calor  externus  in  eo  augetur  aut  diminuitur,  ut 
resistentia,  quae  organismo  (vigenti)  inest,  deletur, 
vincatur,  tum  organismus  (i.  e.  resistentia)  deletur, 
vincatur.  Quod  quidem  id  est:  si  organismi  caloris 
fons  ita  diminuitur,  sublato  (i.  e.  remoto)  externo 
calore  (qui  fons  enim  non  existit  nisi  cum  externis 
connexu),  ut  vires  non  amplius  suppetant,  eum 
exhibendi  caloris  gradum  (non  dubitarim  dicere 


*)  Sed  connexu  cum  anorganicis:  omnia  enim  corpora 
in  rerum  universitate  connectantur  neccsse  est,  ne 
in  infinitum  spargantur,  pellantur,  quod  quidem  in 
rerum  natnra  non  datur. 

•*)  Glaciem  sin  etiam  caloris  isolatorem  dicere  velis, 
equidem:  glaciei  non  est,  calori  resistere,  est  enim 
glacies  nulla,  quam  aquae  (formae  primitivae)  ag- 
gregationis forma:  cui,  semper  caloris  vi  obsecutae, 
si  datum  esset  in  eo  frigus  augeri  i.  e.  calorem  in 
infinitum  removeri,  vindicare  etiam  possis  metalli 
formam. 

copiam),  ut  fluida  fluida  remaneant,  tum,  fluidis 
solidis  factis,  atmosphaerilibus  fluidis,  organismus 
(organismi  ens,  notio,  vis  vitalis  [conf.  §.  seq.J) 
sublatus  est,  nam  organismi  est,  resistere  calori 
i.  e.  in  partibus  suis  constituentibus  nonisi  per  se 
ipsum  mutentur  formae  solidi  et  fluidi,  non  calori 
(externi)  vi  obsecuntae.  Hinc  organismus  deletus, 
(cadaver)  caloris  externi  vi  obsequutus,  pro  rebus 
datis  (i.  e.  quoad  calor  suppetens  agat  aut  non  agat) 
in  fluidi  et  solidi  formas  discedit , rerum  mixtioni 
infinitae  datus.  Sic  etiam  combustio  organico- 
rum, qua  organismus  exstinguitur,  nihil  aliud  est 
(mox  intelliges),  quam  partium  in  solidi  ac  fluidi 
formas  discessus. 

§.  VIII. 

Haec  m organicis  individuis  fluidorum  et  so- 
lidorum conjunctio  vi  perficitur,  non  aliunde 
quam  ex  organismo  nobis  nota,  quam  vim 
vitalem  dicimus. 

Esse  quoddam  necesse  est,  quo  in  organicis 
solida  et  fluida,  quae  in  anorganicis  nonnisi  dis- 
creta, disjuncta  observas,  connecta ntur  (in  indi- 
viduum constituendum).  Hic  autem  connexus, 
haec  conjunctio,  nunquam  in  (ex)  anorganicis  fit, 
nam  anorganicorum  est,  aut  solida  aut  fluida  esse, 
Id  quidem  in  organicis,  quod  ita  valet,  ut  partes 
organismum  constituentes  non  in  solidi  et  fluidi 

formas  abeant  vi  caloris , in  rerum  natura  obviae, 
obsequutae,  id  ipsum,  quod  solidi  et  fluidi  formas, 
in  organismum  constituendum,  conjungat,  ergo  boc 
ipsum  ex  quo  solidi  et  fluidi  conjunctio  seu  orga- 
nismus fit,  i.  e.  organisationem  ipsam  (ro  orga- 
nismum esse)  vim  vitalem  dicimus.  Sed  cum 
haec  utriusque  formae,  solidi  et  fluidi,  conjunctis, 
ut  nusquam  et  nunquam  in  anorganicis  fit  (i. e. 
nunquam  ex  anorganicorum  utraque  solidi  et  fluidi 
forma,  ut  pote  semper  disjuncta)  ita  ut  organismus 
(haec  conjunctio)  nonnisi  ex  organicis  procedat, 
(sic  etiam  generatio  aequivoca  nunquam  nisi  ex  or- 
ganicis oriri  possit:)  per  haec  restat  ergo,  quaera- 
mus, unde  organismi  primi  initium  ceperint:  haec 
quidem  est  petitio  principii,  quam  mens  humana, 
et  profundissimis  immersa  cogitationibus,  nunquam 
assequi  valebit.  Hoc  id  autem,  quo  conjunctio  illa  fit 
cum  quid  sit  ignoremus,  ut  res  omnes  nobis  in  cog- 
nitas, vim  dicimus,  vim  vitalem  autem,  ut  ab 
aliis  viribus,  nobis  incognitis,  mente  disjungamus. 
Haec  vis  vitalis  etiam  in  iis  organicis  obtinet, 
quae  agentia  non  videas.  Vis  vitalis  (organismns) 
tam  diu  valet,  quam  non  in  duas  illas  disjungan- 
tur anorganicorum  formas;  quare  exsiccata,  putre- 
facta (quam  minus  recte  organica  dicas)  non  am- 
plius sunt  organica  (quae  quidem  Rudolphi,  vir 
summus,  in  rerum  naturalium  scientiis  ubique  ve- 
rus atque  felicissimus  veritati  vindex,  affirmat. 

conf.  Ejusdem  Grundriss  der  Physiologie  p.  285. 
Not.  Y.)  Sic  in  partibus  ab  organismis  quibus- 
dam separatis  (dissectis)  cum  ita  obtinet  vis  vitalis, 
ut  non  abeant  eae  partes  in  duas  illas  anorganico- 
rum  formas,  tum  ad  constituendum  organicum 
individuum,  novum  oriundum,  operatur  vis  vitalis, 
nam  si  non  fecerit,  peritura  sit.  Hinc  in  residuis 
sic  dictis  organicis  (quae , neque  immerito  dicimus 
organica)  et  animalia  (Entozoa,  Infusoria,  aliaque?) 
et  plantas  (fungi,  algae,  aliaque)  generatione  ae- 
quivoca  oriri  datum  est,  sed  speciebus  incertis  no- 
vis ortis.  Hinc  e gemmis  exque  plantis  animali- 
busque dissectis,  vi  vitali  individualitatem  ean- 
dem restituente,  individua  oriuntur  nova,  non 
oriundis  speciebus  novis.  Quae  quidem  residua 
organica,  gemmae,  partes  organici  secretae,  cum 
constituendorum  regnorum  intermediorum  cupidus 
sis,  ea  quidem  regnum  intermedium  habeas  — at 
— id  quod  bene  observes  — sunt  organicae,  tamefi 
non  individua.  Obtinet  enim  in  his  partibns  orga- 
nicis vis  vitalis,  in  gemmis  et  ceteris,  quia  non  dis- 
junguntur in  anorganicorum  (solidi  et  fluidi)  formas 
itaque  vivunt.  (Jam  vides  tautologiam  verbis  inesse, 
conf.  §.  X.)  et  haec  residua  organica,  gemmae, 
partes  dissectae,  vis  vitalis  (organisationis)  substrata 
esse  recte  dicas. 

In  his  substratis  igitur  vis  vitalis  vigens  ita  ope- 
ratur, ut’  ,,per  gcnerationeniinu  individua  nascuntur. 

(Individua  nos  quidem  non  dicimus  nisi  orga- 
nica.) Quam  vis  vitalis  operationem  (actionem) 
,,generationem“  latiori  sensu  dicimus,  (etiam  aequi- 
vocam)  Haec  autem  est  generatio  (e  gemmis  atque 
in  residuis)  — quae  in  rerum  natura  existit  ,, extra 
certum  quoddam  individuum. “ Sin  autem  in  indivi- 
duo vis  vitatis  ita  operatur,  ut  oriantur  individua 
,, infra  individua, “ tum  hanc  vis  vitalis  manifestatio- 
nem (organismi  actionem)  generationem  xart  £d-°%7]'y 
dicimus.  Quae  quidem  generatio  aut  ita  fit,  ut 
novum  individum  oriatur,  principio  hujus  rei  in 
hoc  unico  posito,  (generatio  sine  conceptione,  her- 
maphroditismus, in  plautis  generatio  vulgatissima) 
aut  ita  ut,  principio  hujus  rei  in  utroque  posito 
individuo  (sexu),  ut  substratum  ad  novum  oriundum 
individuum  ex  utroque  individuo  simul  adveniens 
in  uno  individuo  (femina)  deponatur.  Quod  qui- 
dem substratum  in  conceptione  (coitu  facto  aut  non 
facto)  semen  exhibet.  In  hoc  quidem  semine,  con- 
ceptione in  femina  deposito,  vis  vitalis  substratum 
ad  novum  formandum  individuum  est.  Individuum 
autem  illud,  in  quo  hoc  fit,  nonnisi  in  eo  contri- 
buit, quod  ad  novum  formandum  individuum  ma- 
terias (Stoffe)  suppetias  dat.  In  generatione  autem 
sine  conceptione  (sine  utroque  sexu)  hoc  id  est, 
quod  in  uno  individuo  et  vis  vitalis  talis  est,  ut 
novum  oriatur  individuum  (i.  e.  substratum,  semen, 
individuo  inest)  et  materiae  suppetunt.  In  quibus 

omnibus  generationibus  vis  vitalis  ita  operatur,  ut 
novum  existat  individuum,  quare  generatio  et  ipsa 
vis  vitalis  est. 

Semen  (ex  individuo  emissum)  si  non  in  eum 
deponatur  locum  (in  id  individum)  quo  materiae 
nutrientes  suppetant,  tum,  adhuc  neque  solidum 
neque  fluidum,  a rebus  externis  victum,  in  solidi  et 
fluidi  formam  abit  i.  e.  organicam  dimitttit  natu- 
ram. Semen,  gemmae,  partes  organicae  secretae, 
dissectae,  residuae  organica,  omnes  semina  sunt 
aut  vis  vitalis  substrata.  Ex  his  quidem  fiunt  in- 
dividua. In  anorganicis  pro  rebus  nunquam  est, 
nunquam  futurum  esse  potest  individuum.  Indi- 
vidua prima  sunt  fructus  (semina).  Individua  omnia 
metamorphoses  subeunt,  mammifera,  aves,  aliaque, 
atque  plantae  annuae  unam  solam,  amphibia  duas, 
insecta  tres,  plantae  perennes  autem  indefiniendas, 
infinitas  dixeris,  si  exempla  palmarum,  quercuum, 
tiliarum  aliarumque  arborum  multorum  saeculorum 
memineris.  Metamorphosi  prima  infra  individuum 
(matrem)  quo  nutritur,  facta,  vivipara  dicimus  or- 
ganica , sed  si  non  id  est  principium  in  individuo 
nutriente,  ut  novum  individuum  usque  ad  primam 
metamorphosin  nutriatur,  sed  prius  emittatur,  ovipara 
dicimus  organica.  In  partu  enim  prima  exhibeatur 
metamorphosis. 

§.  IX. 


»! 


Organismus  conjunctio  est.  (conf.  §.  VI).  In 
hoc  igitur  ,,  conjungendo “ nihil  nisi  resistentiae 
notio  inest,  nam  conjunctio  (in  corporibus  quidem, 
de  quibus  solis  nos  agimus)  fieri  non  possit,  si 

conjungendae  nescirent  resistere:  quare  conjunctio 
nulla  fit,  nisi  conjungendis  resistentibus.  Sed 

si  resistitur,  adesse  necesse  est  id,  cui  resista- 
tur, nam  resistere  non  est  nisi  utraque  parte 

resistente.  Organismus  ergo  semper  conjun- 
gens, nullus  est  nisi  semper  resistens  i.  e.  re- 
sistentibus semper  pugnans.  Organismo  ergo 

semper  resistente,  vis  vitalis  (id  quod  idem  et 
organismus)  nulla  est  nisi  semper  resistens,  agens, 
nitens,  pugnans,  sempeJ  conjungens  i.  e.  generans, 
assimilans.  Hinc,  quoad  nos  et  in  diversis  tem- 
poris momentis  et  in  diversas  partes  agentem  vim 
vitalem  consideramus,  (quoniam  semper  ad  expri- 
mendas res  verbis  egemus)  incitabilitatem  (irri- 
tabilitatem, sensibilitatem,  antagonismum,  sympha- 
thiam,  consensum(  singulas  omnes  efficentem,  aut 
nisum  formativum,  aut  vim  medicatricem , aut  as- 
similationem  aliaque  dicimus,  quae  omnes  vis  vita- 
lis sunt  actiones  aut  simplices  aut  compositae.  Cum 
organismus  inde  nullus  est  nisi  conjungens  sem- 
per fi  ens  est:  hoc  ,,  fieri “ nunquam  ad  ,,esseu 
completo,  semper  fit,  non  quidem  ,,est$u  est 

quidem  nonnisi  conjunctio,  in  eo  ergo  ,,factum“  i. e. 
conjunctio  ,,factau  est:  sed  ipse  nisi  fiens  (con- 
jungens), cum  conjunctio  fine  eget,  conjunctio 
(vis  vitalis)  in  individuo  ^cessat1,4  necesse  est. 
Hinc  ergo  organismo  notio  mortis  (conjunctionis 
cessationis)  inest.  — Vita  nonnisi  morbus,  nonisi 
fiens  mors.  — 

§.  X. 

In  membrana  organica  natura  omnis  posita 
est,  quare  clicraterem  primarium  organici 
„membranac<  exliibet. 

Organicis  omnibus  membranam  esse,  Go  et li i us  pri- 
mus auctor  fuit:  quam  rem  totam  ab  omnibus  in  de- 
finiendo organismo,  neglectam  maxime  miramur. — 
In  organicis  fluidorum  et  solidorum  in  unum  con- 
junctio est.  Quae  conjunctio  sola  membrana  fit. 
Fluida  enim  et  plurima  et  diversissima  in  organicis 
occurrunt  (liquida  et  expansibilia),  solidum  unum 
tantum;  quod  quidem  solidum  membrana  exhibet. 
Membrana  enim  id  solidum  est,  quod  crassitiem 
latitudine  valde  superans  semper  in  se  reflexum 
est.  (Lamella  in  anorganicis  non  in  se  reflexa 
est,  carent  enim  membrana  anorganica). 

Eo  quidem  quod  membrana  aut  laevis,  aut 
hirsuta,  aut  calcarea  aut  cornea,  aut  tenera  aut 
crassa,  aut  pennis,  squamis,  pilis  obtecta,  aut  non 

obtecta  sit,  non  mutatur  membranae  natura.  Pen- 
nae, squamae,  pili  nonnisi  processus  membranae 
(epidermidis)  exhibent.  Corpora  oeganica  (fluidis 
praetermissis)  nonnisi  ex  membrana  et  fibris  con- 
stare nemo  est  qui  nesciat.  Fibris  autem  omnibus, 
Link  illustri,  viro  summa  auctoritate,  praeeunte, 
nonnisi  tubulos  praebentibus,  organica  corpora 
omnia  ex  membrana  et  fluidis,  in  ea,  eaque  con- 
tentis, constare,  recte  jureque  dixeris.  Membrana 
totum  individuuum  ambit  in  omnibus  indi- 
viduis. Hinc  vera , una  que  in  rerum  natura  indi- 
vidualitas.  Tum  membrana,  seinper  continua,  aut 
majore  aut  minore  latitudine  partes  (membra,  or- 
gana, vasa)  organismi  circumdat,  continet,  efficit, 
(conf.  Link  C.  1.  §.  17  et  18.)  In  membranae 
ambitibus  majoribus,  sic  cute,  pleura,  peritonaeo 
aliisque,  nonuisi  fluida  expansibilia , ut  res  postu- 
lat, continentur;  in  minoribus  fluida  liquida. 
Membranae  ergo  est,  ,,continereu  fluida,  ad 
boc  ,, continendum, u quod  quidem  primaria,  imo 
unica  est  organismi  actio  (conf.  antecidentia)  vigore 
o eget  membrana,  quem  vigorem  tonum  dicimus. 
Qui  si  cessat,  mors  est;  effugientibus  enim  gasi- 
formibus  (Gasarten)  et  fluidis,  corpus  in  anorga- 
nicorum  utrumque  solidi  et  fluidi  formam  discedat 
i.  e.  organismus  (vis  vitalis,  vita)  cessat:  conjunc- 
tio fluidi  et  solidi  dirimitur.  Ex  bis  turgor 
vitalis,  si  cessat,  signum  mortis  est  evidentissimum. 

In  generando  omni  nil  fit  nisi  membrana,  flui- 
da continens.  Ex  ihoc  (ex  hac)  individuum 
ipsum  fit,  nascitur:  quod  quidem  individuum  in  se 
ipso  generando  (in  assiinilatione)  nil  facit,  quam 
membranam  producit,  fluida  includentem  et  con- 
tinentem; bine  vita  omnis,  crescere  omne,  nil  nissi 
membranam  fiendem  et  factam  esse  dixerim,  corpore 
organico  cx  solis  membranis  facto  et  constante: 
quare  organismus  omnis,  vita  omnis,  crescere  om- 
ne membranificatio  (sit  venia  verbo  pro  re 
nova  novo)  maluerim  dicere.  Si  e gemmis,  e ani- 
malibus dissectis  novum  oritur  individuum  hoc  ni- 
hil est,  quod  membrana  in  iis  ita  valet,  (in  qua 
et  quae  et  ipsa  est  vita),  ut  novum  reconslituat 
individuum.  Sin  majorem  partem  membranae  in- 
dividuo aut  plantae  aut  animali  anferas,  ut  ad  no- 
vum reconstituendum  individuum,  seu  ad  se  ipsam 
reconstituendam  resectis  membranae  partibus  non 
inest,  tum  ipsa  membrana  membranam  esse  cessat 
i.  e.  mors  obvenit.  Hinc  scias,  quam  certa  sit 
mors,  et  in  homine  et  in  animale  et  in  planta,  si 
majorem  cutis  partem,  quae  restitui  nequiat,  sub- 
lata sit.  Fluida  autem  non  esse  nisi  agentia  su- 
pra demonstravimus  (§.  VI.),  atque  recte  etiam 
viri  docti  „corpora  non  agi  nisi  fluida11  prae- 
cipiunt: quare  semper  in  organicis  moventur 
fl  uida. 

S'  xi. 

Corpora  organica  carent  pondere  specifico. 

$.  XII. 

Non  dantur  cryptorganismi,  corpora  enim  aut  or- 
ganica sunt  aut  anorganica;  si  organica  sunt,  non 
sunt  cryptorganica,  cryptorganismi  nempe  sunt  me- 
dicorum lues  et  febris  intermittens  larvata. 

$.  XIII. 

Regna  intermedia  nulla  sunt,  neque  inter  organica  et 
anorganica  neque  inter  plantas  et  animalia  suppetunt, 
sunt  enim  verae  inter  animalia  et  plantas,  nun- 
quam confundendae  ct  essentiales  differerentiae, 
itaque  Plijtozoa  et  Zoophyta  non  dantur  in  rerum 
natura ; ergo  non  sunt  scalae  in  regnis  naturali- 
bus, (polaritates  quidem  sunt) : Ergo  homo  nunquam 
ex  simia  ortum  trahit. 

Haec,  quibus  longius  explicandis  tempus  defi- 
cit, tanquam  theoremeta  in  posterum  exponenda 
adjecimus.  Jam  quidem  cum  pagellae  a bibliopola 
mihi  invito  arripiantur,  disserendi  finem  facere  ta- 
cere cogimur:  dissertationi  igitur  non  ad  finem 

productae,  ignoscas,  quaeso,  lector  benevole!  In 
proposito  enim  erat,  ut  in  animalium  planfarumque  dif- 

1) 

terent  i as  inquiramus,  quod  quidem  eum,  rebus  un- 
dique urgentibus,  pro  tempore  vetatur,  in  posterum 
explicandas  et  lias  dimittamus  differentias,  res  pos- 
tulant. Quibus  „differentiis“  cum  meo  auctore  in 
posterum  tibi  unquam  occurrant,  benevole  acceptis 
indulgeas,  rogo  optoque. 

Jn  h is  quidem  summa,  si  quae  valent,  summis  de- 
beo viris,  Link  et  Rudolphi  pereruditis,  quibus 
viris,  ut  doctissimis  sic  humanissimis,  quid  debeam 
neque  futura  memoria  delere  unquam  poterit. 

Cum  quidem  pagellas  has  conscribendi  non- 
nisi ante  nennullos  dies  consilium  ceperim,  quam- 
vis olim  harum  rerum  studio  vacaverim,  praesertim 
hoc  quoque  mancas  et  imperfectas  invenies,  quod 
Flacci  carent  ,, nonum  premantur  in  annum. “ Et 

nunc  quidem,  lector  benevole!  valeas. 

Curriculum  vitae. 


Ego,  Eduardus  Fridericus  Detroit  a.  M1)CC’('1\  . 
a patre  Friderico  Ilapliaele,  philosophiae  doctore 
et  matre  Joanna  e gente  Richteriana,  quibus  paren- 
tibus carissimis  adhuc  superstitibus  gaudeo  , Mag- 
deburgi  natus  atque  confessioni  addictus  sum 
evangelicae. 

Primis  autem  litterarum  elementis  privatim 
institutum,  annum  aetatis  agentem  quartum  deci- 
mum, mercaturae  me  tradam  fata  coegerunt.  Cu- 
jns  per  sex  annos  factae  animo  pertaesus  summoque 
litterarum  amore  flagrans,  totus  me  humanioribus 
dedi  litteris,  et  autodidactus  praecipue  iis  vacavi 
studiis , quae  ad  academica  viam  muniunt  studia. 
Tamen,  anno]  praeterlapso,  in  primam  Gymnasii 
classem  illustris,  quod  rectore  Cei.  Mathias  Magde- 
burgi  floret  receptum  me  curavi.  Quam  cum  se- 
mestria tria  frequentaverim,  testimonio  maturita- 
tis instructus,  hanc  almam  adii  Musarum  sedem. 
Ubi  VI  a.  Cal.  Novombri  anni  MDCCCXXVI  ab. 
111.  Liclitenstein,  t.  t.  fasces  academicos  tenente,  in 
civium  numerum  academicorum  receptus,  atque  in 
Gratiosi  Ordinis  Medicorum  album  a Decano  spec- 
tatissimo Rudolphi  inscriptus,  per  quadriennium,  et 
quod  excedit,  ut  hos  summos  audiam  vires,  fortuna 
milii  favuit : 

111.  R udolphi  de  anatomia,  et  theoretica  et  prae- 
fica, de  Entozoologia,  de  physiologia  de 
methodologia  et  encyclopaedia  medica; 

Ili.  Knape  de  anatomia  praefica,  de  ostologia, 
de  splanchnologia; 

111.  Turte  de  physice  et  chemia  experimentis 
illustrata; 

111.  Casper  de  methodologia  et  encyclpaedia 
medica,  de  arte  formulas  medicas  compo- 
nandi  cum  excercitationibus  pharmaceuticis, 
de  morbis  infantium; 

111.  Link  de  botanice  theoretica  et  praefica,  de 
pharmacologia  et  toxicologia  , de  historia 
naturali  cum  encyclopaedia  doctrinarum  de 
rebus  naturalibus  conjuncta; 

111.  Licht  enstein  de  zoologia; 

111.  Mitsclierlich  de  introductione  in  chemiam 
experimentalem,  de  zoochemia,  de  chemia 
experimentali; 

111.  Ritter  de  logica,  de  Deo  et  mundo; 

111.  II  e gei  de  logice  et  mctaphysice , de  demon- 
strationibus Dei  existentis; 

111.  de  Schmidt  de Tassonis Hierosolymis  liberatis; 

Cei.  F ran?eson  de  Petrarcae  earminidus; 

111.  Scliultz  de  physiologiae  selectis  capitibus, 
de  plantis  officinalibus, 

111.  Gans  de  historia  novissima; 

111.  Hotho  de  Goethio  poeta; 

III.  Eck  de  pathologia; 

III.  Osann  de  materia  medica,  de  fontibus  medi- 

catis , de  auxilio  in  repentinis  vitae  pericu- 
lis ferendo; 

111.  F.  Hufeland  de  semiotice,  de  therapia  gene- 
rali et  speciali; 

111.  llorn  de  syphilide,  de  morbis  inentis; 

Perill.  J.  W.  Hufeland  de  diaetetice  et  inacre- 
biotice; 

Perill.  Rust  de  chirurgia  speciali  et  generali; 
111.  Schlemm  de  anatomia,  de  acurgia; 

111.  Kluge  de  arte  obstetricia,  de  ossibus  fractis, 
de  acologia; 

111.  Jttngken  de  oculorum  morbis,  de  aciurgia; 

In  aegrotorum  autem  lectulis  adeundis  duces 
mihi  fuisse  gratulor:  Perill.  C.  W.  Hufeland,  111, 
Osann  et  111.  Busse ; in  infantibus  autem  curan- 
dis 111.  Barez,  in  chirurgia  practica  et  oculorum 
morbis  medendis  Perill.  Rust,  111.  Graefe,  111. 
Jiingken. 

Quibus  viris  omnibus  illustrissimis,  praecepto- 
ribus humanissimis,  quid,  qua  sunt  immensa  doctri- 
nae copia  insignes,  qua  sunt  humanitate  excellentis- 
simi, in  omnnibus  meis  debeam,  nunquam  futura 
dies  memoria  delebit.  — 

Jam  vero  tantaminibus,  philosophico  et  medico, 
nec  non  examine  rigoroso  coram  gratioso  medicorum 
ordine  legitime  absolutis,  spero  fore,  ut,  disser- 
tatione, quam  conscrpsi,  thesibusque  rite  defensis, 
summi  in  medicina  et  chirurgia  honores  in  me 
conferautur.  — 


Theses  defendendae. 


i. 

Syphilis  generi  humano  coaeva. 

Ii. 

Chirurgia  therapiae  pars. 

III. 

Individua  nonnisi  organica. 

IV. 

Crystallus,  non  ex  principio  interno  oriens,  forma 
est  fortuita,  nunquam  esentialis,  minime  organica. 

V. 

Caloricum  non  per  se  sed  ingenio  humano  tantum 
imponderahile. 

VI. 

Animalibus  omnibus  nervi  sunt. 


